b'\n_START_ARTICLE_\nIvica i Marica\n_START_PARAGRAPH_\nIvica i Marica (njema\xc4\x8dki\xc2\xa0: H\xc3\xa4nsel und Gretel), jedna od najpopularnijih svjetskih bajki, djelo Bra\xc4\x87e Grimm.\n_START_SECTION_\nPri\xc4\x8da\n_START_PARAGRAPH_\nIvica i Marica su djeca siroma\xc5\xa1nog stolara. Boje\xc4\x87i se od gladi, stolarova \xc5\xbeena (Ivici i Marici ma\xc4\x87eha) nagovori oca da odvede djecu u \xc5\xa1umu, te ih tamo ostavi. Ivica i Marica \xc4\x8duv\xc5\xa1i njihov plan odlu\xc4\x8de bacati bijele kamen\xc4\x8di\xc4\x87e i tako se vratiti ku\xc4\x87i._NEWLINE_Me\xc4\x91utim, stolar odlu\xc4\x8di drugi put ostaviti djecu u \xc5\xa1umi. Tog puta djeca ne imahu vremena skupljati kamen\xc4\x8di\xc4\x87e, pa umjesto njih baca\xc5\xa1e mrvice kruha. Na\xc5\xbealost, gladne \xc5\xa1umske \xc5\xbeivotinje pojedu mrvice, te Ivica i Marica ostanu izgubljeni._NEWLINE_Tako lutaju\xc4\x87i \xc5\xa1umom, odjednom nai\xc4\x91u na ku\xc4\x87u napravljenu od kruha (u kasnijim verzijama materijal varira od \xc4\x8dokolade pa do marcipana), sa \xc5\xa1e\xc4\x87ernim prozorima. Ivica i Marica nisu mogli odolijeti, te su po\xc4\x8deli jesti ku\xc4\x87u. Vlasnica ku\xc4\x87e, stara \xc5\xbeena, pozove ih i nahrani._NEWLINE_Me\xc4\x91utim, ta \xc5\xbeena bija\xc5\xa1e vje\xc5\xa1tica, koja je napravila takvu ku\xc4\x87u s namjerom primamljivanja i blagovanja djece. Ona zarobi Ivicu, a od Marice napravi slu\xc5\xbeavku. Dok se spremala skuhati Ivicu, naredi Marici da pogleda u lonac i vidi je li sve spremno za pe\xc4\x8denje._NEWLINE_Marica, posumnjav\xc5\xa1i da bi je starica mogla prevariti i skuhati, namami staricu da sama pogleda, \xc5\xa1to joj omogu\xc4\x87uje da zatvori vrata i oslobodi brata._NEWLINE_Uzev\xc5\xa1i dragulje iz vje\xc5\xa1ti\xc4\x8dine ku\xc4\x87e, oni po\xc4\x91o\xc5\xa1e doma na\xc4\x87i se s ocem kojem je u me\xc4\x91uvremenu umrla \xc5\xbeena. On vi\xc5\xa1e ne mora brinuti o gladi._NEWLINE_I \xc5\xbeivjeli su sretno do kraja \xc5\xbeivota.\n_START_SECTION_\nAnaliza\n_START_PARAGRAPH_\nPri\xc4\x8da Bra\xc4\x87e Grimm treba biti zanimljiva za ljude srednje klase, tijekom 19. stolje\xc4\x87a. Po njoj mo\xc5\xbeemo zaklju\xc4\x8diti i dosta o te\xc5\xbeini \xc5\xbeivota u onom dobu civilizacije. Zbog konstantne gladi koja je vladala u to vrijeme, uop\xc4\x87e nije bilo neuobi\xc4\x8dajeno da roditelji napuste svoju djecu, osobito u \xc5\xa1umama gdje \xc4\x87e umrijeti ili nestati._NEWLINE_U prvom izdanju kolekcija pri\xc4\x8da Bra\xc4\x87e Grimm, nije postojala ma\xc4\x87eha. Osobno je majka nagovorila oca da ostave djecu u \xc5\xa1umi. To se promijenilo, isto kao u bajci Snjeguljica i sedam patuljaka, zbog zanimljivosti za djecu.'